burgasdotpro/wikipedia huggingface dataset:
Heaven’s Mirror

Heaven's Mirror (po česky vyšlo ako "Zrcadlo nebes") je populárnovedecká kniha Grahama Hancocka a jeho manželky Santhy Faiiaovej. 
Autori v nej tvrdia, že egyptská Veľká sfinga bola postavená už okolo roku 10 000 rokov pred Kr., a že na základe počítačových simulácii doložili, že pyramídy v egyptskej Gíze, spolu s Veľkou sfingou presne kopírujú súhvezdie Orión, v takom postavení aké bolo na oblohe okolo roku 10 000 pred Kr. Stavitelia egyptských pyramíd a Veľkej sfingy takto vraj chceli preniesť obraz nočnej oblohy do Zrkadla nebies na zemi. Starovekí Egypťania práve so súhvezdím Orión stotožňovali boha Usireho a verili, že duše mŕtvych žijú na oblohe. 
Ďalej autori tvrdia, že aj kambodžský chrám Angkor Vat, starodávne útvary v Tichomorí, Peru, Bolívii, meste Tiahuanaco, v Nazce, na Veľkonočnom ostrove a v Mexiku predstavujú "hviezdy na zemi".
Cibéba

Cibéba (z nem. "Zibebe", pôvodne z arab. "zabíba" - "hrozienko") je bobuľa hrozna, ktorá zoschla na koreni viniča; obsahuje 40 - 60 % hmot. cukru a spravidla býva napadnutá ušľachtilou plesňou Botrytis cinerea.
Cibéby slúžia na výrobu špeciálnych výberových vín (víno s vysokým obsahom zvyškového cukru). Typickým príkladom spracovania cibéb na Slovensku je Tokajský výber (prírodne sladké víno), kde sa vždy na 136 litrov mladého suchého vína primieša stanovené množstvo cibéb (merané na putne).
Externé odkazy.
Magnetická rezonancia

Magnetická rezonancia (MR) je vo všeobecnosti fyzikálny úkaz pri ktorom sú jadrá alebo elektróny v silnom a konštantnom magnetickom poli vystavené slabému oscilujúcemu magnetickému polu/rádiofrekvenčným pulzom a a odpovedajú vytvorením elektromagnetického signálu s frekvenciou charakteristickou pre tú ktorú časticu/jadro. Dochádza k nemu počas rezonancie, kedy je frekvencia oscilácie totožná s vnútornou frekvenciou častice. Tá závisí od sily statického magnetického poľa, chemického prostredia a magnetických vlastností samotnej častice. Jej význam v poslednom čase stúpol vďaka praktickým aplikáciám tohoto javu do viacerých oblastí. Do povedomia širokej verejnosti sa dostala najmä využitím v medicíne, kde tento fyzikálny princíp využívajú prístroje na 2D alebo 3D zobrazovanie častí ľudského tela.
V súčasnosti poznáme viac druhov magnetickej rezonancie (MR), či už magnetických momentov elektrónov (elektrónová paramagnetická, elektrická, cyklotrónová, ferimagnetická, feromagnetická, antiferomagnetická, akustická paramagnetická, spin-vlnová rezonancia a iné), alebo magnetických momentov jadra atómu (jadrová magnetická rezonancia, kvadrupólová rezonancia, γ-rezonancia, dvojná magnetická rezonancia a iné). MR sa využíva vo fyzikálnom, chemickom a biologickom výskume.
Jav magnetickej rezonancie.
Správanie sa častice s magnetickým momentom v stave rezonancie popisujú zložité matematicko-fyzikálne rovnice (vlastnosti rotujúcej sústavy, rovnice netlmeného harmonického pohybu a pod.). Zjednodušene možno jav magnetickej rezonancie vysvetliť na príklade elektrónovej paramagnetickej rezonancie. Vychádzajúc z planetárneho modelu atómu, elektrón obiehajúci okolo jadra vytvára vo svojom okolí magnetické pole, teda má orbitálny magnetický moment. Správanie sa častice vytvárajúcej svojim pohybom magnetický moment možno prirovnať ku správaniu sa telesa rotujúceho okolo svojej osi (gyroskopu), ktoré má moment hybnosti, v gravitačnom poli. Prirovnanie pomáha preklenúť bariéru v pochopení správania sa mikročastice (riadi sa zákonmi kvantovej mechaniky), použijúc opis správania sa dobre známeho telesa z makrosveta (napr. detská hračka vĺčik).
Armin Joseph Deutsch

Armin Joseph Deutsch (* 25. január 1918, Chicago, Illinois, USA – † 11. november 1969, Pasadena, Kalifornia, USA) bol americký astronóm a spisovateľ sci-fi. Zaoberal sa hviezdnou spektroskopiou.
Zefram Cochrane

Zefram Cohrane bol pozemský vedec a vo svete Star Treku známy najmä ako vynálezca warpového pohonu. Stvárnili ho herci Glenn Corbett a James Cromwell.
Prvýkrát sa objavil v epizóde „Premena“ pôvodného seriálu "Star Trek" (1967), potom vo filme "" (1996).
Vo filme "Star Trek VIII: Prvý kontakt" sa Borgovia pokúsili zabrániť Cochranovi v prvom nadsvetelnom lete loďou Phoenix, ktorá bola vlastne prerobenou americkou jadrovou strelou. Ukrytá bola v podzemnej štartovacej rampe na území USA v štáte Montana. Zefram Cochrane bol vykreslený ako starý bláznivý alkoholik, ktorému je všetko jedno. Na konci tohto filmu, keď posádka Enterprise na čele s kapitánom Jean-Lucom Picardom cestovala v čase na Zem, sa nakoniec uskutoční prvý kontakt s prvou mimozemskou civilizáciou - s rasou Vulkáncov.
Robert Henry Dicke

Robert Henry Dicke (* 6. máj 1916, St. Louis, Missouri, USA – † 4. marec 1997, Princeton, New Jersey, USA) bol americký astrofyzik, ktorý sa zaoberal výskumom reliktového žiarenia. Prispel k rozvoju laserov. Spolu s C. H. Bransom vytvoril kozmologickú teóriu s premennou gravitačnou konštantou.
Záhlavná kosť

Záhlavná kosť (lat. "os occipitale") tvorí zadnú časť bázy lebky. Obklopuje "veľký" alebo "záhlavný otvor, foramen magnum". Delí sa na nasledovné základné časti:
Telo záhlavnej kosti (pars basilaris ossis occipitalis).
Časť záhlavnej kosti smerujúca od foramen magnum dopredu a mierne nahor, kde sa spája s klinovou kosťou synchondrózou (synchondrosis sphenooccipitalis), ktorá sa po ukončení rastu mení na synostózu. Na jej vnútornej ploche sa nachádza "clivus" (lat. svah), plytký žliabok smerujúci nadol k foramen magnum. Na bazálnej alebo spodnej ploche sa nachádza "tuberculum pharyngeum", hrbolček v strednej čiare, na ktorý sa pripája hltan.
Bočné časti záhlavnej kosti (partes laterales ossis occipitalis).
Sú uložené laterálne od foramen magnum. Na bazálnej ploche sa tu nachádzajú párové "condyli occipitales", kĺbne výrastky, ktoré sú súčasťou kraniovertebrálneho skĺbenia. Ďalej nimi prebieha "canalis nervi hypoglossi", kanál, ktorým priečne cez kondyly prebieha XII. hlavový nerv ("nervus hypoglossus"). Za kondylmi sa nachádza jamka, "fossa condylaris", z ktorej pokračuje intrakraniálne "canalis condylaris" - prechádza ním spojka medzi vnútrolebečným a extralebečným žilovým systémom.
V mieste spojenia pars lateralis so spánkovou kosťou je otvor - "foramen jugulare" (niekedy je drobným výbežkom čiastočne rozdelený na dorzolaterálnu a ventromediálnu časť); za ním vybieha okraj pars lateralis do výbežku - "processus jugularis".
Šupina záhlavnej kosti (squama occipitalis).
Časť osifikuje chondrogénne, časť dezmogénne. S párovou temennou kosťou je spojená švom - "sutura lambdoidea".
Na vonkajšom povrchu šupiny sa v strede nachádza hrboľ - "protuberantia occipitalis externa", ktorý pokračuje na obe strany lištami - "lineae nuchales supremae", na ktoré sa upína povrchová šijová fascia. Pod nimi sú ďalšie paralelne idúce párové lišty - "linea nuchalis superior" (miesto úponu musculus trapezius - trapézového svalu) a "linea nuchalis inferior" (miesto úponu väzivových sept medzi jednotlivými vrstvami svalov šije). "Crista occipitalis externa" je hrana v strednej čiare za foramen magnum, na ktorú sa upína ligamentum nuchae - šijový väz.
Na vnútornom povrchu šupiny sa v strede nachádza "protuberantia occipitalis interna", tvoriaca stred vyvýšeniny v tvare kríža, ktorá je odtlačkom žilových splavov - nazýva sa "eminentia cruciformis". Eminentia cruciformis delí vnútornú plochu štrbiny na 2 horné jamy pre záhlavné laloky mozgu a dve dolné jamy pre hemisféry mozočka.
Vladimir Michajlovič Komarov

Vladimir Michajlovič Komarov (* 16. marec 1927, Moskva – † 24. apríl 1967, neďaleko Novoorska) bol sovietsky kozmonaut, skúšobný pilot a letecký inžinier. V roku 1964 bol veliteľom prvého letu viacčlennej posádky na kozmickej lodi Voschod 1. Spolu s ním sa letu zúčastnili kozmonauti Konstantin Petrovič Feoktistov, vedecký pracovník a Boris Borisovič Jegorov, lekár. Štartovali 12. októbra 1964 a pristáli 13. októbra 1964.
Tragicky zahynul pri pristávaní kozmickej lode Sojuz 1 v roku 1967. Štartoval na skúšobný let tejto lode 23. apríla 1967 a pristátie malo byť 24. apríla, nevydarilo sa pre neotvorenie padáka.
Boris Borisovič Jegorov

Boris Borisovič Jegorov, ; * 26. november 1937, Moskva – † 12. september 1994, Moskva) bol sovietsky kozmonaut, lekár.
12. októbra 1964 sa zúčastnil v kozmickej lodi Voschod 1 na prvom kozmickom lete trojčlennej posádky. Spolu s ním leteli Vladimir Michajlovič Komarov a Konstantin Petrovič Feoktistov. Jegorov a Feoktistov boli prví vedeckí pracovníci na palube kozmickej lode. Let trval 24 hodín 17 minút, počas toho času šestnásťkrát obleteli Zem.
Koncový mozog

Koncový mozog (iné názvy: telencefalon, predný mozog (v užšom zmysle), veľký mozog (v užšom zmysle), mozog (v užšom zmysle); lat. "telencephalon" alebo "cerebrum") je najväčšia časť mozgu (predného mozgu), ktorá vypĺňa väčšiu časť lebečnej dutiny a je tvorená 2 hemisférami (pologuľami) spojenými svorovým telesom, oddelenými hlbokým zárezom. 
Jedna hemisféra má u človeka vždy dominantné postavenie. U pravákov je to ľavá, u ľavákov pravá pologuľa. Nedominantná hemisféra sa uplatňuje pravdepodobne pri ukladaní pamäťových stôp. 
Každá pologuľa je podľa priestorového uloženia rozdelená na laloky (lat. "lobuli cerebri"):
Najhlbšia z brázd koncového mozgu je bočná brázda, ktorá oddeľuje spánkový lalok od čelového a temenného. Temenný lalok od čelového oddeľuje menej výrazná ústredná brázda. Ostatné brázdy na vyklenutej ploche pologúľ sú menej pravidelné.
Najstaršiu časť koncového mozgu tvorí tzv. čuchový mozog (rinencefalon, lat. rhinencephalon), ktorý sa spravidla definuje ako zhodný s paleokortexom. Štruktúra mozgovej kôry čuchových lalokov (časť čuchového mozgu) je jednoduchá. Súčasťou čuchového mozgu je ale aj limbický systém mozgu, centrum emócií.
Piotr Iľjič Klimuk

Piotr Iľjič Klimuk (; ; * 10. júl 1942, Komarovka) je bývalý sovietsky kozmonaut. V roku 1973 velil kozmickej lodi Sojuz 13 a v roku 1975 lodi Sojuz 18, z ktorej prestúpil do orbitálnej stanice Saľut 4, kde v dňoch 24. mája 1975 až 26. júla 1975 plnil vedecko-technický program.
Dňa 27. júna 1978 vzlietol ako veliteľ kozmickej lode Sojuz 30. Letel spolu s poľským kozmonautom Mirosławom Hermaszewskim. Bol to druhý let programu Interkozmos s posádkou. Spolu absolvovali pobyt v orbitálnej stanici Saľut 6. Na Zem sa vrátili 5. júla 1978.
Život.
Narodil sa v dedinke Kamarovka blízko slávnej Brestskej pevnosti. Má bieloruský pôvod. Otca stratil roku 1944, zahynul vo vojne. Vychovávala ho teda aj s oboma sestrami matka, ktorá si našla druha. Otčima Piotr vnímal ako vlastného otca. Bol domácim majstrom, rád pracoval s drevom a dokázal počas školy drevom obložiť ich dom. Po základnej škole sa prihlásil na letecké učilište, to absolvoval s výborným prospechom. Nasledovala základná vojenská služba na severe ZSSR, v tom čase bol nižším dôstojníkom a o kozmických lodiach iba sníval. Bol však veliteľom jednotky vybraný na sériu testov, lekárskych prehliadok aby sa nakoniec výberovým sitom dostal až do Hviezdneho mestečka. Vtedy sa mu ešte hovorilo Zelené. Nasledovalo deväť rokov tvrdého výcviku a čakania. Členom tímu kozmonautov bol od 28. októbra 1965 až do 3. marca 1982. V roku 1973 štartoval z Bajkonuru na lodi Sojuz 13 na osemdenný let spoločne s Lebedevom. O ďalšie dva roky letel druhýkrát, tentokrát so Sojuzom 18, na palube s ním bol Sevasťanov, pracovali dva mesiace na orbitálnej stanici Saľut 4. Po tretíkrát letel v roku 1978 na lodi Sojuz 30, spolu s ním letel kozmonaut Hermaszevski z Poľska. Boli druhou medzinárodnou posádkou, pracovali na komplexe Saľut 6 – Sojuz 29 spolu s ďalšími dvoma kozmonautmi. O svojom druhom lete napísal knihu. Od roku 1978 bol generálom. Od roku 1990 bol politrukom (politickým pracovníkom) a od roku 1996 veliteľom Hviezdneho mestečka. V roku 2003 kandidoval vo všeobecných voľbách za Stranu obnovy Ruska – Ruskú stranu života. Je ženatý a má jedno dieťa.
Konvekcia

Konvekcia (z neskorolatinského výrazu "convectio" = zvážanie, znášanie, privážanie, prinášanie) môže byť:
Zadný mozog

Zadný mozog (v širšom zmysle) alebo kosohranový mozog alebo rombencefalon (lat. rhombencephalon) je časť mozgu. 
Zadný mozog je, s výnimkou mozočku, ktorý je evolučne mladší, najstaršou časťou mozgu. Predĺžená miecha a most sú súčasťou mozgového kmeňa, zodpovedajú za udržanie základných životných funkcií.
Zloženie:
Informácie do zadného mozgu prichádzajú:
Mozgový kmeň

Mozgový kmeň (lat. Truncus cerebri, Caudex cerebri, Truncus encephali) je označenie pre oblasti mozgu pod mozočkom a predným mozgom (ktoré nie sú rozdelené na dve hemisféry), čiže:
Niektorí autori však do mozgového kmeňa zaraďujú aj medzimozog a prípadne aj bazálne gangliá koncového mozgu, či dokonca aj mozoček.
Kyselina fluorovodíková

Kyselina fluorovodíková je slabá (vzhľadom na veľkú afinitu fluóru k vodíku) jednosýtna kyselina, chemicky je to vodný roztok fluorovodíka. Na vzduchu dymí a má silné leptavé účinky na tkanivá. Vo vode disociuje podľa rovnice:
Jej soli sa nazývajú fluoridy. Medzi najznámejšie fluoridy patrí minerál fluorit (fluorid vápenatý – CaF2), z ktorého sa aj priemyselne pripravuje.
Kyselina fluorovodíková ochotne reaguje so sklom (priemyselne sa aj využíva na jeho leptanie), preto sa uchováva v polyetylénových nádobách. S oxidom kremičitým reaguje podľa rovnice.
Mozoček

Mozoček (iné názvy: mozočok, malý mozog, cerebelum, cerebellum; lat. "cerebellum") je časť zadného mozgu.
Skladá sa z 2 hemisfér, ktoré sú spojené v strednej čiare tzv. červom mozočka ("vermis cerebelli").
Zloženie mozočka:
Mozočkové jadrá ("nuclei cerebelli"), zložené zo sivej hmoty, sú: jadrá povaly ("nuclei fastigii"), guľovité jadrá ("nuclei globosi"), zátkovité jadrá ("nuclei emboliformes") a ozubené jadrá ("nuclei dentati").
Funkcia:
Strom života

Strom života môže byť:
Katie Melua

Ketevan „Katie“ Melua (; * 16. september 1984, Kutaisi, Gruzínsko) je britská speváčka a hudobníčka, narodená v Gruzínsku.
V roku 1993 sa počas gruzínskej občianskej vojny presťahovala s rodinou do Belfastu v Severnom Írsku a v roku 1998 do Londýna.
Ako 13-ročná sa Katie prihlásila do televíznej súťaže pre talenty "Stars Up Their Nose", ktorú s piesňou Mariah Carey "Without You" napokon vyhrala. To jej otvorilo dvere do sveta hudby a pri neskoršom štúdiu na BRIT School for Performing Arts &amp; Technology si našla vzťah k folkovej hudbe.
Jej prvý album, "Call Off the Search", vyšiel v novembri 2003 a dosiahol vrchol v britských hitparádach albumov, druhý album "Piece by Piece" vyšiel v septembri 2005. V roku 2006 sa stala najpredávanejšou anglickou hudobníčkou za rok 2005 a zároveň najpredávanejšou európskou hudobníčkou.
Od 1. septembra 2012 je vydatá za britského motocyklového pretekára Jamesa Toselanda.
Veľký mozog

Veľký mozog môže byť:
Medzimozog

Medzimozog alebo diencefalon (lat. "diencephalon") je časť mozgu.
Medzimozog je obklopený hemisférami predného mozgu, vidno len jeho spodnú časť
V medzimozgu je 3. mozgová komora, ktorá je spojená s komorami (1. a 2.) oboch hemisfér koncového mozgu.
Časti:
Daniel Hančák

Daniel Hančák (* 3. január 1984, Spišská Nová Ves) je slovenský hokejový obranca.
Klubový hokej.
Ešte v mládežníckej kategórii prestúpil do Slovana Bratislava, s mužstvom získal extraligové tituly v sezónach 2002/03 a 2004/05. V septembri 2005 bol poslaný na hosťovanie do klubu MHC Martin. Po niekoľkých mesiacoch sa vrátil do Slovana, a dosiahol ďalšie dva majstrovské tituly v ročníkoch 2006/07 a 2007/08. 
V ročníku 2008/09 Slovan prehral v semifinále s Skalicou, Hančák sa podľa vlastných slov trápil, keď ani raz neskóroval. Následne uzavrel s Duklou Trenčín ročný kontrakt s opciou na ďalší, no v polovici sezóny prestúpil do HK Spišská Nová Ves. V tomto mužstve hrával aj ďalší rok, keď klub pôsobil v 1. lige. Ročník 2011/12 odohral v ďalšom prvoligovom mužstve HK Dukla Michalovce. Od nasledujúcej sezóny je hráčom kazašského klubu Arlan Kokšetau.
Klubová štatistika.
"(štatistické údaje v článku sú z 1. júna 2014)"
Mozgová kôra

Mozgová kôra (po lat. cortex cerebri) je sivá hmota v krajnej časti koncového mozgu (v širšom zmysle aj mozočka, čiže celý kortex – pozri mozočková kôra). 
Je hrubá 2–5 mm. Tvorí ju 13-15 miliárd neurónov, z ktorých každý vytvára asi 5 000 synapsií (neurónových spojení). Povrch kôry je poprehýbaný do závitov, tzv. gyrifikácia kôry, čo zväčšuje plochu až na 2 200 cm². Je to najvyššie riadiace centrum organizmu. V prípade človeka má analytickú a syntetickú schopnosť.
Mozgová kôra koncového mozgu sa skladá zo 6 vrstiev nervových buniek. V kôre sa nachádzajú väčšie alebo menšie oblasti, nazývané projekčné kôrové centrá, do ktorých vstupujú informácie z receptorov. Tu sa analyzujú, syntetizujú a na základe týchto pochodov sa prijímajú rozhodnutia o forme reakcie. Okrem senzorických kôrových oblastí sú tu aj motorické centrá, ktoré riadia vôľové, vedomé pohyby, formuje sa tu vedomá činnosť. Vedomá činnosť je výsledkom myslenia, ktoré je produktom kôry v mozgu.
Okrem uvedených kôrových centier tvoria rozsiahlejšiu časť kôry asociačné oblasti, ktoré umožňujú prepojenia rôznych častí mozgovej kôry a tým koordináciu senzorických funkcií s motorickými činnosťami. Napríklad v minulosti sa hovorilo o Brocovom centre reči. No dnes sa vie, že fenomén reči sa ovláda z 5 oblastí. Brocovo centrum ovláda iba motorickú zložku reči a až asociovaním činností týchto centier sme schopní nielen hovoriť, ale aj hovorené vnímať a chápať. Hoci je stavba obidvoch hemisfér rovnaká, u každého jedinca je jedna z nich dominantná. U pravákov prevláda ľavá hemisféra u ľavákov pravá. Zistili sa aj rozdiely v dominancii hemisfér medzi mužmi a ženami, ktoré sa prejavujú napr. tým, že u žien je silnejší rozvoj verbálnych prejavov a predstavivosti, u mužov je to priestorová predstavivosť a schopnosť logického myslenia.
Sivá hmota

Sivá hmota (lat. "griseum", "substantia grisea") je časť centrálnej nervovej sústavy stavovcov pozostávajúca z veľkého množstva nervových buniek (neurónov) a obsahujúca len málo myelinizovaných nervových vlákien (axónov). Za názov vďačí sivastej farbe. Má len veľmi nízky obsah tukov (lipidov).
V mieche je sivá hmota uložená centrálne okolo centrálneho kanála ("canalis centralis"), v mozgu (kde sa nazýva sivá mozgová hmota či sivá hmota mozgová) tvorí kortex (mozgovú a mozočkovú kôru), bazálne gangliá a jadrá mozgového kmeňa vnorené do bielej hmoty. V jadrách začínajú alebo končia vlákna hlavových nervov.
Biela hmota

Biela hmota (lat. "substantia alba") je typ tkaniva miechy a mozgu. Obsahuje vysoký podiel myelinizovaných nervových vlákien, nazývaných neurity (axóny), ktoré sú vláknami neurónov. Názov je odvodený od jeho bielej farby.
Biela mozgová hmota.
Biela mozgová hmota alebo biela hmota mozgová sa nachádza v koncovom mozgu pod sivou hmotou, teda pod kôrou. Tvoria ju vlákna, ktoré vstupujú a vystupujú z kôry, ako aj dráhy, ktoré prepájajú jednotlivé časti mozgu (asociačné dráhy v rámci jednej hemisféry). Sú v nej vnorené útvary sivej hmoty zvané bazálne gangliá. V predĺženej mieche je na povrchu; prechádzajú ňou vzostupné aj zostupné nervové dráhy.
Biela hmota mozgová sa skladá z buniek neuroglie (najmä astrocyty a oligodendrocyty) a axónov, neobsahuje však prakticky žiadne neuróny.
Podľa lokalizácie sa rozdeľuje na tri oblasti:
Toto rozdelenie má svoj význam, pretože pri rôznych ochoreniach bielej hmoty sú často postihnuté jej špecifické oblasti.
Nus

NUS môže byť:
Nus môže byť:
PIF

PIF môže byť:
Pif môže byť:
Vasilij Andrejevič Tropinin

Vasilij Andrejevič Tropinin (; * 19. marec 1776, Karpovka v Novgorodskej gubernii - † 4. máj 1857, Moskva) bol ruský maliar obdobia romantizmu.
Narodil sa ako nevoľník a v tomto postavení prežil väčšinu svojho života. Bol však obľúbencom grófa Münnicha a grófa Arkadija Markoffa, ktorý mu pomohol k prijatiu na petrohradskú Akadémiu. Tu študoval u S. S. Sčukina (1799-1804). Po absolvovaní tejto výtvarnej školy sa usadil v Moskve. Slobodu získal až po štyridsiatke. Maľoval svoje krajinky a žánrové obrazy („Starý žobrák“, „Krajkárka“, „Albáská dievka vo dverách“...) a najmä portréty (N. M. Karazmina, K. A. Lebrechta, A. S. Puškina, L. P. Tatiščeva, N. V. Gogoľa, cára Mikuláša I.).
Tropininove dielo obsahuje asi 3 000 obrazov. Dnes sú v majetku Ruského múzea v Petrohrade, Tretiakovskej galérii v Moskve, v Moskovskom Puškinovom múzeu a v súkromných zbierkach. Za najhodnotnejšie sa pokladajú „Portrét Alexandra Puškina“, „Krajkárka“ a „Vyšívačka zlatom“.
Richard Fortus

Richard Fortus (* 17. november 1966, St. Louis, Missouri, USA) je profesionálny gitarista a svoje schopnosti predviedol ako člen znovu utvorenej skupiny Psychedelic Furs, neskôr pokračoval v skupine Love Spit Love.
Fortus ešte v Psychedelic Furs si pôvodne vytvoril partnerstvo s Richardom Butlerom. Toto partnerstvo fungovalo skvele s jeho účasťou v kapele Love Spit Love. Richard Fortus je teraz členom skupiny Guns N’ Roses, kde nahradil Paula Tobiasa, priateľa Axla Rosa z detstva. Axl je potešný prácou Fortusa a povedal, že je veľmi technicky nadaný a úžasný gitarista, dobre si rozmumie s Brianom a Tommym čo skupine zaisťuje veľkú škálu rytmickej sekcie. V podstate je Richard gitarista, ktorého vždy hľadali. 
Vraví sa, že Tommy Stinson je ten, kto odporučil Fortusa.
5. novembra 2005 Richardova manželka, Jen Fortus, porodila dievčatko. Volá sa Paisley Piper Fortus.
V marci 2008 hral ako hosťujúci gitarista na koncerte X JAPAN v Tokyo Dome.
Pekuliárna galaxia

Pekuliárna galaxia je galaxia, ktorú nie je možné zaradiť do Hubblovej klasifikácie galaxií, alebo ktorá je niečím výnimočná, odlišuje sa od normálu. Patria sem aktívne galaxie, Markarianove galaxie, interagujúce galaxie, kvazary, a galaxie netypického tvaru alebo zdeformované galaxie. Dohromady tvoria 5% až 10% známej populácie galaxií. Ako ukážku pelikuliárnych galaxií americký astronóm Halton Arp zostavil Katalóg podivných galaxií. Dávajú nám možnosť skúmať vlastnosti galaxií a sily, ktoré v nich pôsobia. Keď sa na galaxie pozrieme dostatočne zblízka, každá je vlastne pekuliárna. V užšom zmysle slova sa pod pojmom pekuliárna galaxia myslí len interagujúca galaxia alebo galaxia po zrážke.
Interagujúce galaxie.
Vzhľadom na to, že vzdialenosti galaxií sú v porovnaní s ich priemermi relatívne malé, často dochádza ku kolíziám galaxií. Dve alebo viacero galaxií sa môže zraziť a splynúť do jednej galaxie. Predpokladá sa, že viaceré veľké galaxie vznikli splynutím menších galaxií. Tento jav sa nazýva galaktický kanibalizmus. Výsledná galaxia časom niekedy opäť zaujme pravidelný tvar. Pokiaľ sa tak stane, už ju nezaraďujeme k interagujúcim galaxiám. Príkladom je galaxia Androméda, ktorá pravdepodobne v dávnej minulosti vznikla spojením minimálne dvoch galaxií, ale v súčasnosti má opäť špirálový tvar a jedinou stopou po zrážke je jej dvojité jadro. Nie vždy po kolízii však musí dôjsť k splynutiu, niekedy galaxie pokračujú vo svojich dráhach, ale gravitačne sa navzájom zdeformujú. Deformácie môžu byť rôzne, najčastejšie ide o vytrhnutie úzkeho chvostu hviezd z jednej alebo z obidvoch galaxií. V každom prípade kolízia galaxií spustí v galaxiách búrlivú tvorbu hviezd.
Známe pekuliárne galaxie.
Medzi najznámejšie interagujúce galaxie patrí dvojica NGC 4038 a NGC 4039 nazývané Tykadlá. Gravitačné pôsobenie vytrhlo z obidvoch galaxií úzke chvosty materiálu tvarom podobné tykadlám. Ďalším známym párom sú Vírová galaxia M51 a jej sprievodca NGC 5195. Menší sprievodca je s väčšou galaxiou spojený tzv. galaktickým mostom. Hoagov objekt je netypická galaxia, ktorá má tvar obruče obklopujúcej jasné jadro. Nie je však isté, či tento jej netypický tvar spôsobila kolízia, alebo ide len o nový, zatiaľ neklasifikovaný typ špirálových galaxií.
Predvedecká skúsenosť

Predvedecká skúsenosť
Martin Heidegger ju interpretuje ako bytie na svete (ľudskej) existencie. 
Aristoteles opisuje túto skúsenosť (empeiria, empíria) takto: "U ľudí z pamäti vznika skúsenosť; pretože mnohokrát opakovaný a pomäťou uchovaný vnem tej istej veci nadobúda význam jednej skúsenosti. A skúsenosť… sa podobá takmer vedeniu a umeniu; vedenie a umenie vzniká u ľudí preto, že majú skúsenosť" (Metafyzika I, 1, 980b-981a)
Peroxid vodíka

Peroxid vodíka (H2O2, HO-OH) je binárna zlúčenina kyslíka a vodíka. V molekule peroxidu vodíka sú atómy kyslíka viazané navzájom a na každom z nich je atóm vodíka, pričom väzby O-H sa nenachádzajú v jednej rovine.
Peroxid vodíka je bezfarebná kvapalina, s vodou neobmedzene miešateľná. Je silné oxidačné činidlo. 
Pri styku s niektorými silnými oxidačnými činidlami však môže pôsobiť aj ako redukčné činidlo.
Pri kontakte s horľavým materiálom môže spôsobiť požiar. Spôsobuje silné popáleniny a poleptanie.
Použitie.
Bielenie celulózy, dezinfekcia v medicíne ako 3-percentný vodný roztok, leptanie v elektrotechnickom priemysle, pokovovanie, bielenie zubov, melírovanie, úprava pitnej a odpadovej vody, ako okysličovadlo v hypergolických palivových zmesiach.
Počas 2. Svetovej vojny sa Peroxid vodíka používal v nemeckých ponorkách typu "U 571" ako okysličovadlo pre spaľovacie motory pod hladinou. Čo umožňovalo vyvinutie rýchlosti až 20 uzlov oproti akumulátorom ktoré mohli vyvinuť rýchlosť iba 6 až 8 uzlov
Vplyvom katalyzátorov ako platina, burel, striebro alebo krv sa peroxid vodíka exotermicky rozkladá na kyslík a vodu.
Použitie v raketových motoroch.
Peroxid vodíka je možné použiť v raketových motoroch ako monopropellant (jednozložkové palivo), kedy dosahuje vlastnosti uvedené v tabuľke:
Peroxid vodíka je možné použiť v raketových motoroch aj ako okysličovadlo v dvojzložkových palivách:
Nezlučiteľné materiály.
Z dôvodu skladovania a práce s peroxidom vodíku, je potrebné vyhnúť sa nezlučiteľným materiálom, nakoľko by mohlo dôjsť k nežiadúcemu rozkladu peroxidu. Vhodnosť materiálov závisí od viacerých parametrov, za bežného tlaku najmä od koncetrácie peroxidu vodíka a od teploty.
Medzi vždy bezpečné materiály patrí napríklad:
Medzi podmienené bezpečné materiály patrí napríklad:
Medzi neprípustné materiály patrí napríklad:
Hnutie nezúčastnených krajín

Hnutie nezúčastnených krajín (angl. Non-Aligned Movement) je medzinárodná organizácia združujúca 118 krajín, ktoré nie sú členmi mocenských blokov. Zmysel organizácie vyjadruje havanská deklarácia z roku 1979: „zabezpečiť národnú nezávislosť, zvrchovanosť, nedotknuteľnosť územia a bezpečnosť nezúčastnených krajín v ich úsilí proti imperializmu, kolonializmu, neokolonializmu, apartheidu, sionizmu, rasizmu a všetkým formám zahraničnej agresie, okupácie, dominancie, zasahovania alebo nadvlády, ako aj proti veľmociam a politickým blokom“. Členské krajiny reprezentuju takmer dve tretiny členských štátov OSN s približne 55 % svetovej populácie.
Dejiny hnutia.
Počiatky hnutia siahajú do roku 1955, keď sa v Bandungu (Indonézia) konala ázijsko-africká konferencia, kde sa účastnícke krajiny zaviazali byť nestranné v konflikte medzi Západom a Východom (Studená vojna). Avšak až v septembri roku 1961 na konferencii v Belehrade, ktorej sa zúčastnili delegáti 25 štátov, boli položené základy hnutia, najmä z iniciatívy prezidenta Juhoslávie Josipa Broz Tita. Za najprominentnejších iniciátorov hnutia sa považujú Josip Broz Tito (Juhoslávia), Džaváharlál Néhrú (India), Gamál Abdal Násir (Egypt), Kwame Nkrumah (Ghana) a Sukarno (Indonézia). Odvtedy sa hlava štátu alebo predseda vlády hosťujúceho štátu stal predsedom hnutia až do ďalšej konferencie, kde predsednícke právomoci prevzala ďalšia osoba.
Druhá konferencia sa konala v Káhire v roku 1964 a zúčastnilo sa jej dokopy 46 štátov; mnohé z nich boli africké štáty, ktoré získali nezávislosť. Hnutie bolo cieľom proamerických kritikov, ktorí poukazovali na členstvo Kuby v hnutí, keďže karibský štát bol v studenej vojne blízkym spojencom Sovietskeho zväzu.
Na konferencii v roku 1979 v Havane, na ktorej sa zúčastnilo vyše 130 krajín, prezentoval Fidel Castro názor, že účastnícke krajiny by sa mali spojiť spolu so Sovietskym zväzom do protiimperialistickej aliancie. Avšak ešte v tom istom roku sa hnutie rozdelilo na dva tábory po sovietskej invázii do Afganistanu. Prvý tábor tvorili hlavne moslimské štáty, ktoré inváziu razantne odsúdili, a druhý tvorili štáty, ktoré s inváziou mlčky súhlasili.
Vo februári 2003 sa v Kuala Lumpur v Malajzii konal 13. Summit Hnutia nezúčastnených krajín. Ťažiskom tohto stretnutia bola otázka Iraku. Malajzijský premiér Mahathir Mohamad, ktorý sa chystá odstúpiť, juhoafrický prezident Thabo Mbeki a ďalší hovorili proti tomu, aby USA rozpútali vojnu proti Iraku, na konci stretnutia bola schválená rezolúcia proti vojne v Iraku.
Zatiaľ posledná konferencia z roku 2006 sa konala na Kube, kde členské štáty odsúdili izraelskú inváziu do Libanonu, podporili Irán v jeho jadrovom programe a skritizovali Spojené štáty americké za ich zahraničnú politiku.
Členské štáty.
Pozorovateľské štáty.
Arménsko, Azerbajdžan, Bosna a Hercegovina, Brazília, Chorvátsko, Čierna Hora, Čína, Kazachstan, Kirgizsko, Kostarika, Mexiko, Paraguaj, Salvádor, Srbsko, Taiwan, Ukrajina, Uruguaj
Technécium

Technécium (lat. "technetium") je chemický prvok v Periodickej tabuľke prvkov, ktorý má značku Tc a protónové číslo 43.
Je to striebrosivý rádioaktívny kov kryštalizujúci v hexagonálnej sústave.
Výskyt, príprava a využitie.
Technécium je umelo pripravený prvok, ktorý sa v prírode takmer vôbec nevyskytuje. Technécium sa získava bombardovaním molybdénu neutrónmi v jadrovom reaktore. Pri tomto procese najprv vznikne nestály izotop molybdénu 99Mo, ktorý sa beta rozpadom premieňa na 99Tc. Vo fáze výskumu je príprava technécia v cyklotróne. 
Najstálejším izotopom technécia je 99Tc, ktorý bol v roku 1962 v stopovom množstve izolovaný z afrických uránových rúd (BT Kena a PK Kuroda) ako produkt rádioaktívnej premeny 238U. Jeho výskyt bol tiež zistený vo spektrách niektorých hviezd (hviezdy spektrálneho typu S, N, M). 
Technécium je supravodič I. typu, veľmi silno pohlcuje pomalé neutróny, a je účinným inhibítorom korózie ocele, uhlíkatá oceľ s prídavkom technicistanu draselného KTcO4 v množstve okolo 50 ppm, má vynikajúcu koróznu odolnosť aj za veľmi vysokých tlakov a teplôt. Praktický význam technécium ako technický kov nemá.
Vlastnosti.
Technécium sa rozpúšťa iba v koncentrovanej kyseline dusičnej a koncentrovanej kyseline sírovej za vzniku kyseliny technicistej HTcO4: 
3TC + 7HNO3 → 3HTcO4 + 7NO + 2H2O 
2TC + 7H2SO4 → 2HTcO4 + 7SO2 + 6H2O 
Reakcia technécia s lúčavkou kráľovskou prebieha za vzniku komplexnej kyseliny hexachlorotechničitej: 
3TC + 18HCl + 4HNO3 → 3H2 [TcCl6] + 4NO + 8H2O 
Zahriate v atmosfére kyslíka zhorí za vzniku prchavého, žlto sfarbeného oxidu technicistého Tc2O7. 
V zlúčeninách vystupuje technécium najčastejšie ako sedemmocný katión Tc7 +, v silno oxidačnom prostredí sa vyskytuje vo forme technicistého aniónu TcO4-. Chemické vlastnosti technicistých zlúčenín sa najviac podobajú vlastnostiam zlúčenín sedemmocného rénia. Chemické vlastnosti zlúčenín štvor a šesťmocného technécia sa najviac podobajú vlastnostiam zlúčenín mangánu. 
Technécium v medicíne.
Veľmi významné je využitie metastabilného rádionuklidu 99mTc (T1 / 2 = 6 hod) vo forme technicistanu sodného ako čistého gama žiariča s energiou fotónov 140 keV, v nukleárnej medicíne. Technécium má v jadrovej medicíne dominantné postavenie, viac než 80 % všetkých rádiofarmák vychádza z technécia. Medzi najpoužívanejšie rádiofarmaká značené technéciom patrí napr. 99mTc makroagregovaný albumín (MAA) pre detekciu priechodnosti žilového systému dolných končatín, fosfonátové rádiofarmaká (pyrofosfát - PYP, metylén difosfonát - MDP a hydroxymetylen dyfosfonát - HDP) pre zobrazovanie skeletu, srdcového infarktu a značenie červených krviniek, 99mTc sulfurkoloid pre vyšetrovanie hornej časti tráviacej trubice, 99mTc hexamethylpropylen amín oxím (HMPAO) pre značenie bielych krviniek a celá rada ďalších.
Alexandr Ivanovič Vvedenskij

Alexandr Ivanovič Vvedenskij bol:
Decatur (Georgia)

Decatur je mesto v DeKalb County v americkom štáte Georgia, časti metropolitnej oblasti Atlanta. 
Dejiny.
Mesto bolo pomenované po navalskom hrdinovi menom Stephen Decatur. V roku 1830 chcela spoločnosť "The Western and Atlantic Railroad" urobiť z Decaturu železničný uzol. Neskôr sa toto mesto stalo súčasťou Atlanty, GA.
Počas Občianskej vojny sa Decatur stal strategickým miestom v Shermanovej kampani proti Atlante. V júli 1864 ho obsadil generál James B. McPherson prerušil tak zásobovaciu líniu Konfederácie z Augusty, Georgia. 
Doprava.
Doprava je sprostredkovaná mestskou hromadnou dopravou MARTA.
Préteritum

Préteritum môže byť:
Queen (album)

Queen je debutový album britskej skupiny Queen vydaný v roku 1973. Bol nahraný v Trident Studios a De Lane Lea, producentmi boli Roy Thomas Baker, John Anthony a skupina Queen.
Keďže skupina využívala nahrávacie štúdio počas jeho nevyužitého času, aby ušetrila - často medzi 3 - 7 hodinou ráno - bol tento album na rozdiel od mnohých iných albumov tejto skupiny nahrávaný dlhú dobu. 
Posledná skladba je inštrumentálna verzia „Seven Seas of Rhye“, ktorej plná verzia, aj s vokálmi, sa objavila na nasledovnom albume 'Queen II'.
Album sa v rebríčkoch v Británii umiestnil najvyššie na 24. mieste.
Zoznam skladieb.
CD verzia, bonusové remastrované CD a SACDverzia.
Prvýkrát album vyšiel na CDnosiči vo Veľkej Británii (EMI CDP 7 46204 2, UK 1987) v roku 1987.
Doposiaľ existuje na viac ako 50. róznych vydaniach. K zberateľsky zaujímavym patrí to, ktoré obsahuje bonusy. Ide o americké remastrované vydanie z roku 1991 (Hollywood Records – HR-61064-2), pri priležitosti 2O. výročia vydania pôvodného nosiča. Nájdeme na ňom tri bonusy:
V roku 2011 vyšla aj jeho remastrovaná SACDverzia (Universal Music SACD– UIGY-9510, Island Records – UIGY-9510, UK). Obsahuje iba pôvodných 10 skladieb z vydania v roku 1971.
Ležáky

Ležáky (, od roku 1939 nem. Lezaky) boli osada v Česku pri obci Miřetice v okrese Chrudim. Počas druhej svetovej vojny bola vypálená nacistickými silami za pomoc parašutistom, ktorí sa podieľali na atentáte na Heydricha. Obec nazývajúca sa podľa miestneho potoka Ležáku sa skladala z 8 usadlostí zoskupených okolo mlyna.
V kamenárskej obci (konkrétne v mlyne) a v neďalekom lome Hluboká bola od polovice januára 1941 skrývaná rádiostanica s krycím názvom Libuše, ktorú používala skupina Silver A na vysielanie spravodajských správ do Londýna. Silver A sa obrátilo v núdzi na Jindřicha Vaška, ktorý bol bývalým dôstojníkom československej armády a okrem iného správca lomu pri Dachove. Dachov sa nachádzal blízko pri Ležákoch. Správcom lomu bol František Vaška. Ten sa dohodol s Potúčkom, že ukryje vysielačku v lome. Od januára začala vysielačka posielať do lomu depeše vojenského, hospodárskeho a spravodajského charakteru. Neskôr parašutisti premiestnili vysielačku do ležáckeho mlyna. 
Po atentáte na Heydricha prebehla na základe udania Karla Čurdy (člena výsadku Out Distance) vlna zatýkania, počas ktorého sa nacisti dostali až do Ležákov. 24. júna 1942 bola obec obkľúčená, 47 obyvateľov bolo prevezených do Pardubického zámočku, kde boli dospelí popravení a 13 detí odovzdaných pražskému Rasovému a osídľovaciemu úradu. Ležácke deti boli prevezené do poľského mesta Lodž. Jarmila a Marie Štulíkovi boli označené ako schopné ponemčenia a odovzdané do nemeckých rodín pod cudzími menami. Až po vojne ich vypátral a vrátil späť do vlasti policajný inšpektor Josef Ondráček. Ostatné deti sa dostali do Chełmna, kde neskôr zahynuli v plynových komorách koncentračného tábora. Veliteľ pardubického gestapa Gerhard Clages bol za zničenie Ležákov povýšený. Karel Čurda bol po vojne obesený.
Na mieste bývalej obce bol po vojne vybudovaný pamätník s pôdorysmi jednotlivých vypálených domov, ktoré sú označené žulovými pomníkmi s motívom krížov. Od 1. júna 2008 pamätník spravuje "Památník Lidice".
Queen II

Queen II je album britskej skupiny Queen vydaný v roku 1974. Bol nahraný v Trident Studios. Strany tohto LP boli namiesto obvyklého označenia strana 1 a strana 2 označené ako "Biela strana" a "Čierna strana".
Námet obalu LP od Micka Rocka bola neskôr skupinou počas ich kariéry viackrát použitý, napríklad v hudobnom klipe pre pieseň „Bohemian Rhapsody“ (1975).
Nahrávka albumu trvala iba jeden mesiac. V britských rebríčkoch sa dostal do prvej päťky.
Sheer Heart Attack

Sheer Heart Attack je album britskej skupiny Queen vydaný v roku 1974. Producentmi pre EMI boli Queen a Roy Thomas Baker, v USA to boli Electra Records. 
Album bol prvým komerčným hitom skupiny, v Británii sa umiestnil na 2. mieste a v USA sa dostal do TOP 20 (v "Billboard single chart").
Slavomír Kňazovický

 
 
 
 
 
 
Slavomír Kňazovický, (* 3. máj 1969, Piešťany), je bývalý slovenský športovec, reprezentant v rýchlostnej kanoistike.
Bol účastníkom Olympijských hier v roku 1992 v Barcelone, v roku 1996 v Atlante (USA), kde získal striebornú medailu a v roku 2000 v Sydney. V roku 1998 sa stal majstrom Európy.
Ríša (taxonómia)

Ríša (lat. "regnum") je vo väčšine taxonomických systémov jeden z najvyšších taxónov. 
Nasleduje po doméne a/alebo nadríši a/alebo impériu. Po ríši nasleduje podríša a/alebo kmeň (najmä u živočíchov) a/alebo oddelenie (najmä u rastlín).
V súčasnosti sa spravidla rozlišujú tieto ríše:
O rôznych alternatívnych systémoch pozri článok Systém živých organizmov.
Alexandr Ivanovič Vvedenskij (básnik)

Alexandr Ivanovič Vvedenskij ( ; * 6. december 1904, Petrohrad, Rusko – † 20. december 1941, Charkov, Ukrajina) bol ruský avantgardný básnik. V súčasnosti sa považuje za jedného z najdôležitejších a najoriginálnejších spisovateľov v ranom Sovietskom zväze. Ovplyvnil vývoj ruského jazyka. On sám svoje dielo označil za "„ešte mocnejšiu kritiku rozumu než je tá Kantova.“"
Život.
V 20. rokoch bol krátku dobu predstaviteľom ruského futurizmu v Leningrade. Spoločne so svojím priateľom Daniilom Charmsom bol členom literárneho združenia "DSO" a filozofického krúžku "Činari". 
V roku 1927 sa stal významným členom dôležitého avantgardného literárneho združenia OBERIU (dosl. Združenie reálneho umenia), ktoré si dalo za cieľ" „provokáciu, boj proti zdravému rozumu a priemernosti."" Aby sa v sovietskom systéme dokázal uživiť, venoval sa - rovnako ako Charms - tvorbe detskej literatúry. V roku 1931–1932 bol po prvýkrát zadržaný kvôli podozreniu z členstva v protisovietsky naladenej skupine autorov literatúry pre deti. Počas vyšetrovania bol obvinený z toho, že do svojich nonsensových veršov ukrýva protisovietske narážky a odkazy. Po krátkom exile v Kursku sa vrátil do Leningradu a v polovici 30. rokov sa presťahoval do Charkova.
V roku 1941, počas druhej svetovej vojny, sa mu nepodarilo nasadnúť na preplnený evakuačný transport. Zostal v Charkove v nádeji, že mesto opustí ďalším vlakom a so svojou rodinou sa stretne neskôr. Namiesto toho bol zadržaný pre podozrenie z plánovania zrady a odsunutý do pracovného tábora. Počas cesty zomrel na dyzentériu, podľa niektorých správ bol zastrelený alebo vyhodený z vlaku (kvôli chorobe), snáď i oboje.
Imperium Romanum

Imperium Romanum môže byť:
Impérium

Impérium (lat. rozkaz, vojenské velenie) môže byť:
A Night at the Opera (Queen)

A Night at the Opera je album britskej skupiny Queen vydaný v roku 1975. Producentmi boli Queen a Roy Thomas Baker.
V USA sa dostal na 4. miesto a dosiahol titul Triple Platinum, predali sa z neho 3 milióny kópií. "Channel 4" ho menoval ako 13. najlepší album všetkých čias. Bodoval na 41. mieste v "100 najlepších britských albumov" a 16. miesto v rebríčku britskej verejnosti.
Skladby.
Najznámejšou skladbou albumu je „Bohemian Rhapsody“. Je to najznámejšia Freddieho skladba. Napísal ju celú - vrátane gitary, basovej gitary a bubnov. Jej nahrávanie trvalo tri týždne, čo je čas, za ktorý sa v tom čase mohol nahrať celý album. Skladba sa stala hitom aj napriek tomu, že bola dlhá dvakrát toľko, čo priemerné 3-minútové skladby. 
Ďalšou veľmi známou skladbou je „Love of My Life“. Pieseň zvykla byť jedným zo zlatých klincov koncertov, keď bol Mercury v emotívnych duetoch s publikom doprevádzaný akustickou gitarou Briana Maya.
Skladba „39“ od Maya je folková pieseň s netradičnou futuristickou témou. Hovorí o astronautoch, ktorí prežívajú dôsledok paradoxu dvojičiek.
Zoznam skladieb.
LP verzia.
Strana 1
Strana 2
Taxonomická úroveň

Taxonomická úroveň alebo taxonomická kategória (iné názvy: kategória, hierarchická úroveň, klasifikačná kategória, klasifikačná úroveň, zriedkavo stupeň; ) je abstraktný termín v taxonómii všeobecne označujúci postavenie taxónu v (niektorej) taxonomickej hierarchii, inými slovami úroveň v hierarchickej klasifikácii.
V Medzinárodnom kóde botanickej nomenklatúry sa v slovenskom preklade označuje termínom hierarchická úroveň (). Anglický pojem „ranking“ potom znamená zaradenie určitého taxónu do klasifikačnej (kategoriálnej) úrovne.
O rozdiele pojmov taxón a taxonomická úroveň pozri pod taxón.
Predpony.
Na presnejšie určenie zaradenia sa používajú najmä predpony. Napríklad predpona "nad-" ("super-" v lat.) označuje úroveň "nad" v hierarchii, predpona "pod-" ("sub-" v lat.) označuje úroveň "pod". V zoológii predpona "infra-" označuje úroveň nižšiu ako "pod-". 
Napríklad:
Zoznam predpôn, ktoré sa zvyknú používať (v zátvorke po latinsky):
Koncovky.
Mená taxónov vyšších ako rod sa odvodzujú od typizujúceho taxónu najbližšej hlavnej nižšej úrovne (pre meno podčeľade alebo čeľade z mena rodu, pre meno podradu alebo radu z mena čeľade) oddelením pôvodnej koncovky a pridaním koncovky novej.
Latinské koncovky.
Pre latinské názvy sú tieto koncovky uvedené v nasledujúcej tabuľke. Kým pravidlá botanickej a mykologickej nomenklatúry definujú spôsob tvorby týchto mien až do úrovne oddelení, pravidlá zoologické idú len do úrovne nadčeľade. V nomenklatúre baktérií sú zatiaľ tieto pravidlá stanovené len do úrovne radu.
Všetky taxonomické kategórie.
Nasleduje zoznam (takmer) všetkých vyskytujúcich sa taxonomických kategórií.
Návod na čítanie:
V mikrobiológii existujú aj tieto poddruhové taxonomické kategórie (zhora nadol):
Martin Trochta

Martin Trochta (* 21. február 1979, Liptovský Mikuláš) je slovenský hokejový útočník.
Klubový hokej.
Je odchovancom klubu MHk 32 Liptovský Mikuláš, v ktorom odohral deväť extraligových sezón, pričom v sezóne 2001/02 sa klubu MHk 32 Liptovský Mikuláš takmer podarilo vyradiť v prvom kole play-off favorizovaný klub Slovan Bratislava -neskoršieho majstra SR . V sezónach 2007/08 2008/09 hral v klube Dukla Trenčín. V sezóne 2009/10 hral v klube KLH Chomutov, ktorému pomohol vybojovať 1.miesto v českej 1.lige. V baráži o postup do Extraligy však klub neuspel. Pred začiatkom prípravy na novú sezónu sa Trochta podrobil operácii krížového väzu v kolene a do prípravy sa už nezapojil. Počas sezóny 2010/11 vrátil na Slovensko, jeho novým klubom sa stal HKm Zvolen. Sezónu 2011/12 odohral tiež v klube HKm Zvolen. Na konci sezóny 2011/12 sa zranil a v play-off už nehral. Sezónu 2012/13 poznačenú výlukou v NHL odohral v klube HC 07 Detva, ktorý vyradil v štvrťfinále play-off vedúcu Senicu. Vypomáhal aj v extraligovom klube Banská Bystrica. V sezóne 2013/14 pokračoval v klube prvoligovej Detvy a jeden zápas si zahral aj za extraligový HKm Zvolen. Na konci sezóny 2013/14 sa zranil a v play-off už nehral. Pred sezónou 2014/15 prestúpil do materského klubu MHk 32 Liptovský Mikuláš, s ktorým postúpil až do semifinále 1. hokejovej ligy. Počas pôsobenia v klube KLH Chomutov si v Čechách našiel manželku a v sezóne 2015/16 smerovali jeho kroky znova do českého klubu SK Kadaň.
Referencie.
http://www.hokej.sk/liga_cze/clanok9818-Spokojny_Liptak_Martin_Trochta_z_nominacie_vyletel_ale_nenadaval.htm
http://www.piratichomutov.cz/hrac.asp?ID=Martin-Trochta-865
http://www.piratichomutov.cz/clanek.asp?id=%84Vysledek-je-popravde-prekvapivy-%93-mini-strelec-vecera-Martin-Trochta-2446
http://skkadan.cz/clanek.asp?id=Na-mesicni-vypomoc-prichazi-z-Chomutova-utocnici-Martin-Trochta-a-Zdenek-Taus-1307
http://www.hokejportal.net/?q=clanok/martin-trochta-%E2%80%9Epovedali-sme-si-v-satni-ze-z-trencina-nesmieme-odist-bez-bodu-%E2%80%9C/30915
http://hkmzvolen.tipsportextraliga.sk/multimedia/videa/34-kolo-martin-trochta.html
http://hkmzvolen.tipsportextraliga.sk/multimedia/videa/36-kolo-martin-trochta.html 
http://sport.aktuality.sk/c/124085/martin-trochta--uzemnili-nas-rychle-goly/
http://www.osporte.sk/?id_cat=21&amp;news=216037
http://www.hokejportal.net/?q=clanok/17kolo-hokejovej-extraligy-tipuje-martin-trochta-audio/55553
http://skkadan.cz/clanek.asp?id=Martin-Trochta:-Cekam-od-sebe-mnohem-vic!-2564
Skupina

Skupina môže byť:
Tribus (taxonómia)

Tribus (iné názvy: skupina , zhluk , zoskupenie ; lat. "tribus") je v biológii taxonomická kategória, ktorá je nižšia ako čeľaď alebo podčeľaď a vyššia ako podtribus (=skupinka) alebo rod.
Tribus

Tribus môže byť:
Oddelenie

Oddelenie môže byť:
Tvar

Tvar môže byť:
Morfa

Morfa môže byť:
Raž siata

Raž siata () je dôležitá obilnina najmä v strednej Európe. Patrí do čeľade lipnicovité. Bola známa už v železnej dobe. Má menšie nároky na teplo a živiny ako pšenica. Na Slovensku sa pestuje najmä v severnejších oblastiach. Pochádza z územia SNŠ.
Ražná múka je tmavšia ako pšeničná. Tvorí základ ražného chleba.
Zrno raže obsahuje 12 percent bielkovín, 1,6 percenta tuku, dôležité vitamíny skupiny B, vitamín E. Z minerálov fosfor, fluór, horčík, draslík, železo.
A Night at the Opera

A Night at the Opera môže byť:
Milosť

Milosť môže byť:
Jacqueline du Pré

Jacqueline du Pré (* 26. január 1945, Oxford, Spojené kráľovstvo – † 19. október 1987, Londýn) bola najznámejšia britská violončelistka 20. storočia.
Životopis.
Svoje prvé violončelo dostala od svojej matky, klaviristky a pedagogičky Iris Greep ako päťročná. V šiestich rokoch ju prihlásila do londýnskej violončelovej školy, kde sa dostala do triedy Alison Dalrympleovej ku ktorej chodila rok. V roku 1952 sa stala žiačkou Williama Pleetha na Guildhall-Schule für Musik v Londýne u ktorého študovala do roku 1959. Ako 15. ročná sa zúčastnila majstrovských kurzov u Pabla Casalsa vo Švajčiarsku, polročného štúdia u Paula Torteliera v Paríži a v roku 1966 polročného štúdia u Mstislava Rostropoviča v Moskve.
V rokoch 1961 a 1964 získala do daru od anonymných obdivovateľov nezávisle od seba dve violončelá Antonia Stradivariho. V roku 1967 sa vydala za dirigenta a klaviristu Daniela Barenboima. V roku 1972 jej bola diagnostikovaná choroba skleróza multiplex, kvôli ktorej musela v roku 1973 ukončiť svoju aktívnu kariéru a na jej následky zomrela vo veku 42 rokov. 
Je pochovaná na židovskom cintoríne (počas známosti so svojim budúcim manželom Danielom Barenboimom prestúpila na židovskú vieru) "Golders Green's" v Londýne.
Nahrávky.
Mnohé jej nahrávky vznikli v spolupráci pre EMI z ktorých napríklad violončelový koncert e-moll od Edwarda Elgara sa stal legendou. 
Zdroj.
[[Kategória:Anglickí violončelisti]]
[[Kategória:Osobnosti z Oxfordu]]
Klasický mor ošípaných

Klasický mor ošípaných (KMO) je vysoko infekčné vírusové ochorenie, ktoré postihuje ošípané a diviaky, pôvodca koluje v populácii, čo znamená riziko znovuzplanutia ochorenia. Ochorenie nie je prenosné na ľudí.
Priebeh.
Môže byť akútny, subakútny, chronický, atypický alebo inaparentný (skrytý), v závislosti od virulencie infekčného agens (pôvodcu).
Vysoko virulentné kmene, príznaky hemoragickej septikémie s vysokou morbiditou a mortalitou.
Kmeňmi so zníženou virulenciou, príznaky zápalových procesov tráviaceho a dýchacieho traktu, alebo inaparentne v sprievode porúch reprodukcie.
Toto ochorenie patrí k hospodársky najzávažnejším, nepodarilo sa ho eliminovať (vylúčiť). V rámci EÚ vnútorný trh je zákaz vakcinácie. Na rozdiel od Severnej Ameriky sa krajinám Európskeho kontinentu doteraz nepodarilo eliminovať infekciu. Do roku 1993 sa u nás ošípané vakcínovali voči tomuto ochoreniu. Vzhľadom k vytváraniu vnútorného trhu k krajinách EÚ, kde je vakcinácia zakázaná, upúšťajú krajiny vstupujúce do EÚ od vakcinácie a tým sú celé populácie ošípaných vystavené možnosti infekcie.
Šírenie infekcie.
Najmä voľne žijúcimi, aj hranice krajín prechádzajúcimi diviakmi, ich trusom, surovým alebo nedostatočne tepelne opracovaným mäsom infikovaných ošípaných, alebo diviakov, alebo výrobkami z tohto mäsa.
Priebeh infekčného cyklu bakteriofágov v bakteriálnej bunke.
Fág sa zachytí na povrchu baktérie, prenikne a uloží do bunky svoju DNA, v nej produkuje svoje vlastné zložky, ktoré porušujú bakteriálnu stenu, potom novovzniknuté bakteriofágy opúšťajú bunku a napádajú ďalšie baktérie.
Vlastnosťou vírusov je ich schopnosť striedať hostiteľa.
Niektoré vírusy sa množia len v niektorých bunkách hostiteľa – epitel bunky, dýchacie orgány, nervové bunky.